

**ประกาศเทศบาลตำบลเกาะเพชร**

**เรื่อง รับสมัครบุคคลเพื่อสรรหาและเลือกสรรบุคคลเป็นพนักงานจ้าง ประจำปีงบประมาณ 2562**

**\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยเทศบาลตำบลเกาะเพชร อำเภอหัวไทร จังหวัดนครศรีธรรมราช มีความประสงค์จะรับสมัครบุคคลเพื่อสรรหาและเลือกสรรบุคคลเป็นพนักงานจ้างของเทศบาลตำบลเกาะเพชร ประจำปีงบประมาณ 2562 อาศัยอำนาจตามความในข้อ 18 ,ข้อ 19 และ ข้อ 20 แห่งประกาศคณะกรรมการพนักงานเทศบาลจังหวัดนครศรีธรรมราช เรื่องหลักเกณฑ์และเงื่อนไขเกี่ยวกับพนักงานจ้าง ลงวันที่ 19 กรกฎาคม 2547 จึงประกาศรับสมัครบุคคลเพื่อสรรหาและแต่งตั้งเป็นพนักงานจ้างของเทศบาลตำบลเกาะเพชร ดังต่อไป

1.ประเภทของพนักงานจ้าง ชื่อตำแหน่ง และรายละเอียดการจ้าง

1.1 ประเภทพนักงานจ้างทั่วไป

1.1.1 ตำแหน่ง คนงาน จำนวน 3 อัตรา

**2.คุณสมบัติของผู้มีสิทธิสมัคร**

**2.1 คุณสมบัติทั่วไป**

ผู้สมัครเข้ารับการเลือกสรรต้องมีคุณสมบัติทั่วไปและไม่มีลักษณะต้องห้ามตามความในหมวดที่ 1 ข้อ 4 ของประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ 19 กรกฎาคม 2547 ดังต่อไปนี้

(1) มีสัญชาติไทย

(2) มีอายุไม่ต่ำกว่า 18 ปีบริบูรณ์ และไม่เกิน 60 ปี บริบูรณ์ (นับถึงวันปิดรับสมัคร)

(3) ไม่เป็นบุคคลล้มละลาย

(4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้น สำหรับพนักงานเทศบาล ดังนี้

(ก) โรคเรื้อน ในระยะติดต่อหรือในระยะที่ปรากฏอาการเป็นที่รังเกียจแก่สังคม

(ข) วัณโรคระยะอันตราย

(ค) โรคเท้าช้างในระยะที่ปรากฏอาการเป็นที่รังเกียจแต่สังคม

(ง) โรคติดยาเสพให้โทษ

(จ) โรคพิษสุราเรื้อรัง

(5) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

(6) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจหรือหน่วยงานของรัฐ

-2-

(7) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ ในพรรคการเมือง

(8) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

(9) ไม่เป็นข้าราชการหรือลูกจ้างของส่วนราชการ พนักงานหรือลูกจ้างหน่วยงานอื่นของรัฐ

**หมายเหตุ** ผู้ที่ผ่านการสรรหาและเลือกสรรในวันที่ทำสัญญาจ้าง จะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น ข้าราชการหรือลูกจ้างของส่วนท้องถิ่น

**2.2 คุณสมบัติเฉพาะสำหรับตำแหน่ง หน้าที่ความรับผิดชอบ ลักษณะงานที่ปฏิบัติ อัตราค่าตอบแทน และระยะเวลาการจ้าง**  (รายละเอียดตามภาคผนวก ก.) แนบท้ายประกาศนี้

**3.การรับสมัคร**

3.1 วัน เวลา และสถานที่รับสมัคร

ผู้มีความประสงค์จะรับสมัครเข้ารับการสรรหาและเลือกสรรเป็นพนักงานจ้างของเทศบาล สามารถขอรับใบสมัครและยื่นใบสมัครพร้อมหลักฐานด้วยตนเองได้ที่ งานการเจ้าหน้าที่ สำนักปลัดเทศบาล เทศบาลตำบลเกาะเพชร อำเภอหัวไทร จังหวัดนครศรีธรรมราช **ระหว่างวันที่ 5 มีนาคม 2562 ถึง 19 มีนาคม 2562 ตั้งแต่เวลา 08.30 – 16.30 น ในวันและเวลาราชการ**

3.2 เอกสารและหลักฐานที่ต้องนำมายื่นพร้อมใบสมัคร

ผู้สมัครต้องกรอกใบสมัครด้วยตนเอง โดยกรอกรายละเอียดในใบสมัครให้ถูกต้อง ครบถ้วน และต้องยื่นใบสมัครด้วยตนเองต่อเจ้าหน้าที่รับสมัครฯพร้อมหลักฐาน สำเนาเอกสารทุกชนิดให้ใช้กระดาษขนาด A 4 เท่านั้น ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับ ดังต่อไปนี้

1. ใบสมัครเข้ารับการเลือกสรร จำนวน 1 ชุด
2. รูปถ่ายหน้าตรงไม่สวมหมวก และไม่สวมแว่นตาดำ ขนาด 1 นิ้ว ถ่ายครั้งเดียวกัน ไม่เกิน 6 เดือน จำนวน 3 รูปและให้ผู้สมัครเขียน ชื่อ – สกุล ไว้หลังรูปถ่ายด้วยตัวหนังสือบรรจง
3. สำเนาทะเบียนบ้าน จำนวน 1 ฉบับ
4. สำเนาบัตรประจำตัวประชาชน จำนวน 1 ฉบับ
5. ใบรับรองแพทย์แสดงว่าไม่เป็นโรคต้องห้ามตามคุณสมบัติของพนักงานจ้าง ข้อ 4 (4) แห่งประกาศคณะกรรมการพนักงานเทศบาลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ 19 กรกฎาคม 2547 ซึ่งออกให้ไม่เกิน 1 เดือน นับแต่วันตรวจร่างกาย จำนวน 1 ฉบับ
6. ใบอนุญาตขับขี่รถยนต์
7. สำเนาหลักฐานอื่นๆ (ถ้ามี) เช่น ทะเบียนสมรส ใบเปลี่ยนชื่อตัว ชื่อสกุล ใบรับรองงานใบสำคัญทหารกองเกิน (สด.9/วด.43) อย่างละ 1 ฉบับ

ทั้งนี้ สำเนาเอกสาร หลักฐานทุกฉบับให้ผู้สมัครเขียนรับรองว่า “สำเนาถูกต้อง”และลงลายมือชื่อและลายมือชื่อตัวบรรจง กำกับไว้มุมล่างขวาของเอกสารทุกหน้าด้วย สำเนาเอกสารให้ใช้กระดาษขนาด A4 เท่านั้น

-3-

3.**3.ค่าธรรมเนียมในการสมัคร**

ผู้สมัครจะต้องชำระค่าธรรมเนียมในการสมัคร จำนวน 100 บาท (หนึ่งร้อยบาทถ้วน) (สมัครได้คนละ 1 ตำแหน่ง)

ค่าธรรมเนียมการสมัครจะไม่จ่ายคืนไม่ว่ากรณีใดๆ เว้นแต่มีการยกเลิกการสอบครั้งนั้นทั้งหมด เนื่องจากมีการทุจริตหรือส่อไปในทางทุจริต ให้จ่ายคืนค่าธรรมเนียมการสมัครสอบให้กับผู้สมัครที่มิได้มีส่วนเกี่ยวข้องกับการทุจริตหรือส่อไปในทางทุจริตนั้น)

**3.4 เงื่อนไขในการสมัคร**

ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุใด ๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและเลือกสรรครั้งนี้เป็นโมฆะสำหรับผู้นั้นตั้งแต่ต้นและไม่มีสิทธิได้รับการบรรจุเป็นพนักงานจ้าง และจะไม่คืนค่าธรรมเนียมในการสมัครสอบ

**4.การประกาศรายชื่อผู้มีสิทธิเข้ารับการเลือกสรร วันเวลา สถานที่**

เทศบาลตำบลเกาะเพชร จะทำการประกาศรายชื่อผู้มีสิทธิเข้ารับการเลือกสรร **ในวันที่ 18 มีนาคม 2562** ณ สำนักงานเทศบาลตำบลเกาะเพชร และทางเว็บไซต์ [www.kohpetcity.go.th](http://www.kohpetcity.go.th) เป็นหน้าที่ของผู้สมัครจะต้องไปตรวจดูรายชื่อเอง และจะทำการสรรหา**ในวันที่ 22 มีนาคม 2562 เวลา 09.00 น.** ณ สำนักงานเทศบาลตำบลเกาะเพชร

5.หลักเกณฑ์และวิธีการสรรหาและเลือกสรร

เทศบาลตำบลเกาะเพชร จะทำการสอบคัดเลือกภาคความเหมาะสมกับตำแหน่ง โดยวิธีประเมินผู้เข้าสอบ และการสอบสัมภาษณ์ เช่น ความรู้ที่อาจใช้เป็นประโยชน์ในการปฏิบัติหน้าที่ ความสามารถ ประสบการณ์ ท่วงทีวาจา อารมณ์ ทัศนคติ การปรับตัวเข้ากับเพื่อนร่วมงานทั้งสังคมและสิ่งแวดล้อม ความคิดริเริ่มสร้างสรรค์ เชาว์ปัญญา และบุคลิกภาพอย่างอื่น เป็นต้น

6.เกณฑ์การตัดสิน

ผู้ผ่านการสรรหาและเลือกสรร จะต้องเป็นผู้ได้คะแนนสอบไม่ต่ำกว่าร้อยละ 60

**7.ประกาศรายชื่อผู้ผ่านการเลือกสรร**

เทศบาลตำบลเกาะเพชร จะประกาศรายชื่อผู้ผ่านการสรรหาและเลือกสรร ตามลำดับคะแนนที่สอบได้ **ในวันที่ 25 มีนาคม 2562** ณ เทศบาลตำบลเกาะเพชร และทางเว็บไซต์ [www.kohpetcity.go.th](http://www.kohpetcity.go.th)

-4-

**8.การขึ้นบัญชีผู้ผ่านการเลือกสรร**

เทศบาลตำบลเกาะเพชร จะขึ้นบัญชีผู้ผ่านการเลือกสรร ไม่เกิน 1 ปี นับแต่วันที่ได้มีการจ้างในตำแหน่งที่ว่างแล้ว และผู้ผ่านการเลือกสรรจะถูกยกเลิกการขึ้นบัญชีเมื่อมีกรณีใดกรณีหนึ่งดังนี้

1.มีการประกาศขึ้นบัญชีใหม่


2.ผู้นั้นขอสละสิทธิ์ในการจ้างให้ดำรางตำแหน่งที่ผ่านการเลือกสรร

9.การแต่งตั้งผู้ผ่านการเลือกสรร

เทศบาลตำบลเกาะเพชร จะทำสัญญาจ้างผู้ผ่านการเลือกสรรตามลำดับที่ในบัญชีผู้ผ่านการเลือกสรรได้เป็นพนักงานจ้างของเทศบาลตำบลเกาะเพชร ตามที่เทศบาลตำบลเกาะเพชรกำหนดต่อไป

จึงประกาศให้ทราบโดยทั่วกัน

ประกาศ ณ วันที่ 26 กุมภาพันธ์ 2562



(นายเดชา แก้วเจริญ)

นายกเทศมนตรีตำบลเกาะเพชร

ภาคผนวก ก.

แนบท้ายประกาศเทศบาลตำบลเกาะเพชร ลงวันที่ 26 กุมภาพันธ์ 2562

เรื่อง **รับสมัครบุคคลเพื่อสรรหาและเลือกสรรบุคคลเป็นพนักงานจ้าง ประจำปีงบประมาณ 2562**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1.**พนักงานจ้างทั่วไป ตำแหน่งคนงาน จำนวน 3 อัตรา**

**1.1 คุณสมบัติเฉพาะสำหรับตำแหน่ง**

1. มีความสามารถเหมาะสมในการปฏิบัติงานในหน้าที่

2. สามารถขับรถยนต์และมีใบอนุญาตขับขี่รถยนต์

**1.2 ลักษณะงานที่ปฏิบัติ**

ปฏิบัติงานภาคสนาม งานบริการ งานนโยบายเร่งด่วน และงานที่ต้องใช้แรงงาน เช่น

**-**งานซ่อมบำรุงถนน ตัดต้นไม้ ตัดหญ้า ซ่อมเครื่องหมายจราจร ที่อยู่ในความรับผิดชอบของเทศบาลตำบลเกาะเพชร

-งานซ่อมอาคารสถานที่ และสิ่งปลูกสร้างต่างๆ

-งานบริการทั่วไป เช่น จัดสถานที่ กางเต็นท์ ติดตั้งเวที ขนย้ายสิ่งของ ฯลฯ

-งานช่วยปฏิบัติงานในการสำรวจโครงการ

- งานจัดเก็บขยะมูลฝอย

-งานอื่น ๆ ที่เกี่ยวข้องกับภารกิจและผู้บังคับบัญชามอบหมาย

**ระยะเวลาการจ้าง** ระยะเวลาการจ้างไม่เกิน 1 ปี

**อัตราค่าตอบแทน** อัตราค่าตอบแทนเดือนละ 9,000 บาท